|  |  |
| --- | --- |
| **Tantárgy** neve: **Információs és kommunikációs technológiák (IKT) NBP\_MI937G2** | **Kreditértéke: 2** |
| A tantárgy **besorolása**: **kötelező**  |
| **A tantárgy elméleti vagy gyakorlati jellegének mértéke, „képzési karaktere” 100% gyakorlat** |
| A **tanóra típusa**: **szeminárium** és **óraszáma**: **30 óra** az adott **félévben**,Az adott ismeret átadásában alkalmazandó **további** (*sajátos*) **módok, jellemzők**: rendszeres számítógép használat, információkeresés és a különböző programok, szoftverek használatának gyakorlása, projektmunka |
| A **számonkérés** módja: **gyakorlati jegy**Az ismeretellenőrzésben alkalmazandó **további** (*sajátos*) **módok: -** |
| A tantárgy **tantervi helye** (hányadik félév): **1. félév** |
| Előtanulmányi feltételek: - |
| **Tantárgy-leírás**: az elsajátítandó **ismeretanyag tömör, ugyanakkor informáló leírása** |
| **A tantárgy célja:** A kurzus elsődleges célja a felsőoktatási képzés elvégzéséhez szükséges alapvető informatikai kompetenciák kialakítása, illetve a gyógypedagógus hallgatók meglévő ismereteinek rendszerezése a szemináriumi dolgozatok, valamint a szakdolgozat elkészítésének támogatása céljából.**A tantárgy tartalma:** E cél érdekében a kurzus során a gyógypedagógus hallgatóknak támogatást nyújtunk ahhoz, hogy az IKT-eszközöknek a tanulmányaik során való használatához szükséges tudásukat rendszerezzék, valamint felismerjék a hiányosságaikat és a kurzus elvégzésével pótolni tudják a szükséges ismereteket. A kurzus során az alapvető informatikai kompetenciákat szerezhetik meg a kurzusok résztvevői, a számítógép-használat és az IKT-eszközök használatának főként a tudományos munkában és a felsőfokú tanulmányok támogatásában betöltött szerepét hangsúlyozva. A gyógypedagógus hallgatók képessé válnak egy probléma megoldásánál a megfelelő szoftver kiválasztására, illetve összetett feladatok (pl. szemináriumi dolgozatok, szakdolgozat) elkészítése során a különböző szoftverek együttes használatára. A kurzus során nemcsak (nem elsősorban) a szoftverek megismertetése a cél, hanem a különböző IKT-eszközökkel folytatott munka hatékonyságának növelése annak érdekében, hogy a hallgatók a tanulmányaik és tudományos kutatásaik során magas szinten legyenek képesek felhasználni a megszerezett ismereteket. Fontos célkitűzés, hogy ezzel ne csak az egyéni kutatásokat, de a projektmunkát is támogassuk. |
| A **2-5** legfontosabb *kötelező,* illetve *ajánlott***irodalom:** |
| **Kötelező irodalom:*** Lengyelné Molnár Tünde; Kis-Tóth Lajos; Antal Péter; Racsko Réka (2015): IKT innováció. - Eger, Magyarország : EKF Líceum Kiadó, ISBN: 9786155509933
* Antal Péter, Tóth Tibor(2014): Interaktív elektronikus tananyagok tervezése. - EKF Líceum Kiadó, Eger, ISBN: 9786155250729
* Bártfai Barnabás (2016): Office 2016 Word, Excel, Outlook, PowerPoint, BBS-INFO KÖNYVK. ÉS INFORM. KFT. ISBN: 9786155477386

**Ajánlott irodalom:*** Göncziné Kapros Katalin (2019): Számítógépes adatfeldolgozás. Eszterházy Károly Egyetem, Eger, ISBN: – Elektronikus tananyag (elearning.uni-eszterhazy.hu)
* Pétery Kristóf (2016): Microsoft Office Excel 2016 – Feladatok és megoldások, E-book, ISBN 978-963-365-482-8
* Pétery Kristóf (2016): Microsoft Office Excel 2016 – Feladatok és megoldások 2, E-book, ISBN 978-963-365-483-5
 |
| Azoknak az **előírt** s**zakmai kompetenciáknak, kompetencia-elemeknek** *(tudás, képesség* stb., *KKK* ***7.*** *pont*) a felsorolása, **amelyek kialakításához a tantárgy jellemzően, érdemben hozzájárul** |
| 1. **tudása**
* Tájékozott a szakterületein alkalmazható alapvető digitális eszközök alkalmazhatóságában, ismeri szakterületén/szakterületein a tanulói képességekhez illeszthető digitális tanulási, fejlesztési lehetőségeket, eszközöket, környezeteket.
* Ismerik legalább egy konkrét operációs rendszer használatának alapvető műveleteit: pl. fájlkezelés, felhasználói jogosultságok, vágólap-használat stb.
* Ismerik legalább egy szövegszerkesztő/kiadványszerkesztő szoftver alapvető használatát, és az elemi tipográfiai szabályokat.
* Alapvető ismeretekkel rendelkeznek a számítógépes hálózatok működésének elméleti hátteréről, ismerik a helyi hálózatok és az internet működése közötti különbségeket, ismerik az operációs rendszer alapvető hálózati beállításait.
* Ismerik és hatékonyan használják az internet szolgáltatásait: www, elektronikus levelezés, ftp. Ismerik a hatékony információkeresés lehetőségeit és eszközeit a weben, ismerik egy levelezőprogram szolgáltatásait. Ismerik a felhő használatának jelentőségét.
* Ismerik a számítógépes munka során rájuk leselkedő veszélyeket. Ismerik az alapvető számítógépes kártevők (vírus, programféreg, trójai, kémprogram stb.) közötti különbségeket. Ismerik egy vagy több antivírus szoftver szolgáltatásait. Ismerik a hálózaton való munka során tanúsítandó biztonsági tudnivalókat.
* Ismerik legalább egy prezentációkészítő szoftver használatának alapjait, és a hatékony, informatív és látványos prezentációk készítésének kompetenciáit
1. **képességei**
* Képes a gyógypedagógiai diagnosztika digitális eszközrendszerének megismerésére
* Képes a társadalom változó digitális környezeti kihívásainak megismerésére, pedagógiai, gyógypedagógiai szempontú értelmezésére, értékelésére, a szakterületein mindezeknek a tanítási-tanulási, fejlesztési, habilitációs, rehabilitációs folyamat során produktív, gyakorlatias, a gyermekek/fiatalok/felnőttek képességeit figyelembe vevő implementálására
* Képesek egy operációs rendszer szolgáltatásait hatékonyan használni és kihasználni a különböző szoftverekkel végzett munka során.
* Képesek az operációs rendszerben alapvető hálózati beállítások elvégzésére (csatlakozás hálózathoz, hibakeresés stb.).
* Képesek az internet szolgáltatásainak (www, elektronikus levelezés, ftp) használatához szükséges szoftverek kiválasztására, a szoftverek alapvető funkcióinak kezelésére.
* Képesek az általuk választott eszköz segítségével egyéni weblapokat, webhelyeket készíteni, ezeken más alkalmazásokkal készített tartalmakat (szöveg, kép, hang) felhasználni, a kész weblapokat, webhelyeket publikálni az interneten.
* Felismerik a különféle számítógépes kártevők jelenlétét, képesek azok ellen a rendelkezésre álló eszközeikkel védekezni. Felismerik a hálózati munka során fenyegető veszélyeket, képesek felelős magatartást tanúsítani az internet szolgáltatásainak használata során.
* Képesek egy adott témában látványos és informatív prezentáció készítésére, képesek a prezentációban felhasználni más alkalmazásokkal készített tartalmaikat (szöveg, kép, hang stb.)
1. **attitűdje**
* Nyitott a digitális technológiák, infokommunikációs eszközök és a hozzájuk kapcsolódó módszertani eljárások megismerésére.
* A tudományos munka iránti elkötelezettség.
* Újdonságok iránti érdeklődés.
* Elkötelezettség a tudásmegosztás iránt.
1. **autonómia és felelősség**
* Tudatosan képviseli a gyógypedagógia és határtudományai/társtudományai módszertani kultúráját.
* Tudományosan és módszertanilag megalapozott fogyatékosságügyi és gyógypedagógiai nézeteit és döntéseit felelősséggel vállalja
 |
| **Tantárgy felelőse: Lengyelné dr. Molnár Tünde PhD. egyetemi docens** |
| **Tantárgy oktatásába bevont oktató**: **Dr. Komló Csaba PhD. egyetemi adjunktus** |